“Ekipaj” Rossiya kinoijarasidagi eng ko‘p daromad keltirayotgan filmlar ro‘yxatini boshqardi

Rejissor Nikolay Lebedevning “Ekipaj” filmi o‘tgan dam olish kunlari natijalariga ko‘ra Rossiya kinoijarasidagi eng daromadli filmlar ro‘yxatini boshqardi, deya xabar beradi “TASS”.

Danila Kozlovskiy va Vladimir Mashkov bosh rollarni ijro etgan kartinani ilk uik-endda 1,4 million kishi ko‘rgan va u 434,9 million rubl ishlab topgan. Shu tariqa, “Ekipaj” keyingi yillarda debyuti moliyaviy jihatdan omadli bo‘lgan Rossiya filmlari orasida “Viy” (579,4 million rubl) va “Stalingrad” (509,8 million rubl) kartinalaridan keyingi uchinchi o‘rinda qayd etildi.
O‘tgan haftada rossiyalik tomoshabinlar e’tiborini o‘ziga tortgan filmlar beshligidan, shuningdek, “Changalzorlar kitobi” (118,5 million rubl), “Oppog‘oy va ovchi 2” (36 million), “Robinzon Kruzo: o‘ta gavjum orol” multfilmi (22,3 million) va “Jonivorlar shahri” multfilmi (10,8 million) o‘rin oldi.